Public procurement notice: Contract Notice
Published: 2019-11-05
Buyer: Valtiokonttori
Country: FI
Contract type: Services
Procedure: Competitive dialogue
CPV classification: 48000000 | 72000000 | 72200000
Submission deadline: 2019-12-05
Award criteria: The most economic tender

Technical requirements: Υπηρεσίες τεχνολογίας των πληροφοριών: παροχή συμβουλών, ανάπτυξη λογισμικού, Διαδίκτυο και υποστήριξη
Valtiokonttorin hankinnan kohteena on tietojärjestelmien välisten integraatioiden kehitys- ja ylläpitopalvelu. Valtiokonttori tarjoaa useita verkkopalveluja ja sähköisiä asiointipalveluita, jotka edellyttävät jatkuvaa kehittämistä ketterästi ja ylläpitoa myös integraatioiden osalta. Integraatiopalveluiden ylläpitäminen ja kehittäminen edellyttää yhteistoimintaa Valtiokonttorin, sen asiakkaiden ja sidosryhmien sekä muiden toimittajien kanssa. Integraatiopalvelun tulee mahdollistaa asiakkaan sovellusten välisen sanoman- ja tiedonsiirron eri menetelmillä. Palvelu tukee moderneja sanomapohjaisia menetelmiä ja perinteistä tiedostopohjaista datasiirtoa. Integraatiopalveluiden toimittaja hallitse useita integrointiteknologioita. Lisäksi palvelu mahdollistaa välitettävän aineiston validoinnin, virusskannauksen ja sanomamuunnokset erityyppisten sanomamuotojen välillä.
Odotamme kilpailutuksella valittavan toimittajan toimivan kanssamme tiiviissä yhteistyössä ja ymmärtävän liiketoimintatarpeitamme sekä kehitystarpeitamme. Valtiokonttori käyttää kehittämistarpeissaan lukuisia muita toimittajia, joiden kanssa valittu toimittaja tekee yhteistyötä ja tarpeen tullen avustaa. Toimittajan tulee tuottaa palvelussa sellaista dokumentaatiota, joka tukee ja mahdollistaa kolmansien osapuolien käyttämisen kehittämisessä. Hankintayksikön alustavat vaatimukset, jotka täydentyvät hankintamenettelyn kuluessa, on kuvattu osallistumishakemuspyynnön liitteessä 1 Hankinnan kohteen kuvaus.
Hankintayksikön alustavan arvion mukaan hankinnan laajuus on 250-350 htp asiantuntijatyötä vuodessa. Esitetty alustava arvio ei sido hankintayksikköä, eikä hankinta sisällä määräostovelvoitetta. Hankittava palvelu toteutetaan suomenkielisenä. Valitun toimittajan asiantuntijoilla tulee olla valmius Valtiokonttorin niin päättäessä työskennellä Valtiokonttorin osoittamissa tiloissa Helsingissä.
Hankintaan sovelletaan julkisia hankintoja koskevaa lainsäädäntöä (1397/2016, jäljempänä hankintalaki). Tarjouskilpailu toteutetaan hankintalain 36 §:n mukaista kilpailullista neuvottelumenettelyä käyttäen. Hankintamenettelynä on kilpailullinen neuvottelumenettely, sillä hankintayksikkö on arvioinut, ettei se pysty laatimaan hankinnan kohteen kuvausta riittävän tarkasti viittaamalla standardiin, eurooppalaiseen tekniseen arviointiin, yhteiseen tekniseen eritelmään tai tekniseen viitteeseen. Lisäksi hankintayksikkö katsoo, että hankinnan luonteeseen, monimutkaisuuteen tai oikeudelliseen ja rahoituksen muotoon liittyvistä erityisistä syistä tai niihin liittyvien riskien vuoksi se ei voi tehdä hankintasopimusta ilman edeltäviä neuvotteluita. Osallistumishakemuksen tai tarjouksen tekemisestä, neuvotteluista tai muusta menettelyyn osallistumisesta taikka siihen liittyneistä toimenpiteistä ei makseta ehdokkaille tai tarjoajille korvausta.
Valittavasta ratkaisumallista riippuen hankintaan voi sisältyä myös lisenssihankintaa kohdistuen hankinnan kohteena olevan integraatiopalvelun toteuttamiseen tai kohteeseen tarvittaviin valmissovelluksiin tai komponentteihin. Alustavan arvion mukaan mahdollisen lisenssihankinnan arvo on enintään 100 000 EUR sopimuskaudella. Esitetty arvio ei sido hankintayksikköä ja on huomioitu hankinnan ennakoidussa arvossa (kohta II.2.6).
Hankintasopimuksen sopimuskausi on tarkoitus toteuttaa siten, että hankintasopimus sitoisi toimittajaa määräajan, jonka jälkeen sopimus jatkuisi toistaiseksi voimassa olevana. Hankintayksikkö suunnittelee kilpailuttavansa sopimuksen kohteena olevan palvelun viimeistään 5-7 vuoden kuluessa riippuen integroituvien sovellusten ja integraatioteknologioiden elinkaarista.
Vaatimukset ilmoitetaan Poissulkeminen ja soveltuvuus (ESPD) -välilehdellä. Ehdokkaan tulee täyttää ilmoitetut vaatimukset. Jos osallistumishakemuksen jättää ryhmittymä tai ehdokas luottaa voimavarayksiköihin ESPD-lomakkeen IV-osan vaatimusten täyttämisessä, tulee jokaisesta ryhmittymän jäsenestä tai voimavarayksiköstä täyttää oma, erillinen ESPD-lomake. Katso myös Muut tiedot -osassa esitetty ohjeistus osallistumishakemuksen jättämiseen ryhmittymänä tai yhdessä voimavarayksiköiden kanssa.
Huomioi, että ESPD-lomake lähetetään ryhmittymän jäsenille ja voimavarayksiköille Hanki-palvelun kautta. Ehdokkaan tulee liittää osallistumishakemukseensa oma ESPD-lomake jokaiselta em. talouden toimijalta. Osallistumishakemusta ei voi lähettää, ennen kuin kaikkien ryhmittymän jäsenten tai voimavarayksiköiden ESPD-lomakkeet on liitetty osallistumishakemukseen. Varaa tähän vaiheeseen riittävästi aikaa.
Sopimusta ei ole jaettu osiin, sillä hankinnan kohteen katsotaan muodostavan loogisen kokonaisuuden, jonka jakaminen osiin olisi teknisistä ja taloudellisista syistä epätarkoituksenmukaista.

Eligibility requirements: Vaatimukset ilmoitetaan Poissulkeminen ja soveltuvuus (ESPD) -välilehdellä. Ehdokkaan tulee täyttää ilmoitetut vaatimukset. Jos osallistumishakemuksen jättää ryhmittymä tai ehdokas luottaa voimavarayksiköihin ESPD-lomakkeen IV-osan vaatimusten täyttämisessä, tulee jokaisesta ryhmittymän jäsenestä tai voimavarayksiköstä täyttää oma, erillinen ESPD-lomake. Katso myös Muut tiedot -osassa esitetty ohjeistus osallistumishakemuksen jättämiseen ryhmittymänä tai yhdessä voimavarayksiköiden kanssa. Huomioi, että ESPD-lomake lähetetään ryhmittymän jäsenille ja voimavarayksiköille Hanki-palvelun kautta. Ehdokkaan tulee liittää osallistumishakemukseensa oma ESPD-lomake jokaiselta em. talouden toimijalta. Osallistumishakemusta ei voi lähettää, ennen kuin kaikkien ryhmittymän jäsenten tai voimavarayksiköiden ESPD-lomakkeet on liitetty osallistumishakemukseen. Varaa tähän vaiheeseen riittävästi aikaa.